text: Hedensted kommune har rekord i lukkedage
  09 september 2010 kl. 14.51
  24 dage om året holder daginstitutionerne lukket. Det er flere end alle andre steder i landet.
  - Kommunernes iver for at spare hæmmer fleksibiliteten på arbejdsmarkedet, når medarbejdere og virksomheder skal indrette sig efter de offentlige servicetilbud og ikke omvendt, siger afdelingschef Stine Pilegaard Jespersen fra Dansk Erhverv.
  Det afviser kommunen.
  - Vi har haft forældrene med på råd, og de vil hellere have lukkeuger, end at vi sparer på andre områder, siger formand for børne- og undervisningsudvalget i Hedensted Kommune, Ole Vind (V) til Horsens Folkeblad.
  